AFGØRELSE TRUFFET AF DET BLANDEDE EØS-UDVALG

Nr. 116/98

af 18. december 1998

om ændring af bilag II (Tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

Bilag II til aftalen blev ændret ved afgørelse nr. 63/98 truffet af Det Blandede EØS-Udvalg den 4. juli 1998(1);

Kommissionens beslutning 97/523/EF af 9. juli 1997 om en fælles teknisk forskrift med generelle tilslutningskrav til DECT-terminaludstyr (2. udgave)(2) bør indarbejdes i aftalen;

Kommissionens beslutning 97/524/EF af 9. juli 1997 om en fælles teknisk forskrift med telefonitjenestekrav til DECT-terminaludstyr (2. udgave)(3) bør indarbejdes i aftalen;

Kommissionens beslutning 97/525/EF af 9. juli 1997 om en fælles teknisk forskrift med tilslutningskrav til terminaludstyr til avanceret digital trådløs telekommunikation (DECT), generel grænseflade (Generic Access Profile - GAP)(4) bør indarbejdes i aftalen;

beslutning 97/523/EF ophæver med virkning fra 10. januar 1998 Kommissionens beslutning 94/471/EF om en fælles teknisk forskrift med generelle tilslutningskrav til DECT-terminaludstyr, der er indarbejdet i aftalen, og som derfor ophæves i henhold til aftalen;

beslutning 97/524/EF ophæver med virkning fra 10. januar 1998 Kommissionens beslutning 94/472/EF om en fælles teknisk forskrift med telefonitjenestekrav til DECT-terminaludstyr, der er indarbejdet i aftalen, og som derfor ophæves i henhold til aftalen;

beslutning 97/525/EF ophæver med virkning fra 10. januar 1998 Kommissionens beslutning 95/525/EF om en fælles teknisk forskrift med tilslutningskrav til terminaludstyr til avanceret digital trådløs telekommunikation (DECT), generel grænseflade, der er indarbejdet i aftalen, og som derfor ophæves i henhold til aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 4za (Kommissionens beslutning 97/522/EF) i kapitel XVIII i bilag II til aftalen: "4zb. 397 D 0523: Kommissionens beslutning 97/523/EF af 9. juli 1997 om en fælles teknisk forskrift med generelle tilslutningskrav til DECT-terminaludstyr (2. udgave) (EFT L 215 af 7.8.1997, s. 48).

4zc. 397 D 0524: Kommissionens beslutning 97/524/EF af 9. juli 1997 om en fælles teknisk forskrift med telefonitjenestekrav til DECT-terminaludstyr (2. udgave) (EFT L 215 af 7.8.1997, s. 50).

4zd. 397 D 0525: Kommissionens beslutning 97/525/EF af 9. juli 1997 om en fælles teknisk forskrift med tilslutningskrav til terminaludstyr til avanceret digital trådløs telekommunikation (DECT), generel grænseflade (Generic Access Profile - GAP) (EFT L 215 af 7.8.1997, s. 52)."

Artikel 2

Teksterne til punkt 4d (Kommissionens beslutning 94/471/EF), punkt 4e (Kommissionens beslutning 94/472/EF) og punkt 4k (Kommissionens beslutning 95/525/EF) i kapitel XVIII i bilag II udgår.

Artikel 3

Teksterne til beslutning 97/523/EF, 97/524/EF og 97/525/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 19. december 1998, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 18. december 1998.

På Det Blandede EØS-udvalgs vegne

N. v. LIECHTENSTEIN

Formand

(1) EFT L 100 af 15.4.1999, s. 50.

(2) EFT L 215 af 7.8.1997, s. 48.

(3) EFT L 215 af 7.8.1997, s. 50.

(4) EFT L 215 af 7.8.1997, s. 52.